
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Διάλυση του Κοινωφελούς Ιδρύματος με την επωνυ¬ 
μία «ΙΔΡΥΜΑ ΚΑΡΟΛΟΥ ΚΑΙ ΑΜΑΛΙΑΣ ΑΡΛΙΩΤΗ», η 
σύσταση του οποίου εγκρίθηκε με το π.δ.1094/ 
24.11.1980 (ΦΕΚ276/Α). 1 

Για την έγκριση τροποποίησης και συμπλήρωσης των 
διατάξεωντου Οργανισμού του κοινωφελούς ιδρύ¬ 
ματος με την επωνυμία: «Ίδρυμα Βυζαντινών και 
Μεταβυζαντικών σπουδών Μυστρά: Δέησις Παρά¬ 
σχου και Αριστέας Σπέντζα», που κυρώθηκε με το 
από 5.6.2000 Προεδρικό Διάταγμα (ΦΕΚ.733Β).... 2 

ΑΠΟΦΑΣΕΙΣ 

Τροποποίηση της απόφασης 11659/Γ-313/8.8.2000 
και θέμα: «Ανάθεση, έγκριση και προκήρυξη της 
διενέργειας του Ζ' Κύματος της Κοινοτικής Έρευ¬ 
νας επί του Εισοδήματος και των Συνθηκών Δια¬ 
βίωσης των Νοικοκυριών της Χώρας». 3 

Τροποποίηση της Τ.800/16/29.3.78 απόφαση Υπουρ¬ 
γού Οικονομικών «Περί τρόπου διεξαγωγής διαγω¬ 
νισμών για την απόκτηση πτυχίου και άδειας ασκή- 
σεως επαγγέλματος εκτελωνιστού και ρυθμίσεως 
ετέρων συναφών θεμάτων», όπως τροποποιήθηκε 


και ισχύει. 4 

Συγκρότηση Γνωμοδοτικής Επιτροπής για τη χορήγη¬ 
ση άδειας λειτουργίας των εξωτερικών Υπηρεσιών 
Προστασίας και Πρόληψης ΕΞ.Υ.Π.Π. 5 

Τροποποίηση της Πρ., Δ2β/οικ. 65918/7.1.77 απόφα¬ 
σης «Περί διαδικασίας τοποθέτησης γιατρών σε 
Νοσηλευτικά Ιδρύματα προς ειδίκευση. 6 

Μεταφορά Ταμειακής Διαχείρησης του Α' Κρατικού 
Παιδικού Σταθμού Νεάπολης Αγρίνιου. 7 

Τροποποίηση συστατικής πράξης της Δημοτικής Επι¬ 
χείρησης με την επωνυμία «Δημοτική Αγορά Κατε¬ 
ρίνης» Ν. Πιερίας. 8 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Τζιωρίδου Μαρία του Γεωρ¬ 
γίου. 9 


Δημοσίευση έκθεσης εκτίμησης περιουσιακών στοι¬ 
χείων Δημοτικού Σφαγείου Δήμου Σιδηροκάστρου 
Ν. Σερρών. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις 440/2000 και 441/2000 
αποφάσεις του Δ.Σ. του ΙΚΑ. 11 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ 

Διάλυση του Κοινωφελούς Ιδρύματος με την επωνυμία 
«ΙΔΡΥΜΑ ΚΑΡΟΛΟΥ ΚΑΙ ΑΜΑΛΙΑΣ ΑΡΛΙΩΤΗ», η σύστα¬ 
ση του οποίου εγκρίθηκε με το π.δ. 1094/24.11.1980 
(ΦΕΚ276/Α). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 19.5.1971,22.3.1972 και 10.5.1974 συνισχύ- 
ουσες διαθήκες της Αμαλίας συζ. Καρ. Αρλιώτη, που δη- 
μοσιεύθηκαν από το Πρωτοδικείο Αθηνών με τα αριθ. 
3044, 3055 και 3056/6.12.1979 πρακτικά του, με τις οποί¬ 
ες συστήθηκε κοινωφελές Ιδρυμα με την επωνυμία «ΙΔΡΥ¬ 
ΜΑ ΚΑΡΟΛΟΥ ΚΑΙ ΑΜΑΛΙΑΣ ΑΡΛΙΩΤΗ». 

2. Το Π.Δ. 1094/24.11.1980 (ΦΕΚ 276/Α) με το οποίο 
εγκρίθηκε η σύσταση του Κοινωφελούς Ιδρύματος και κυ¬ 
ρώθηκε ο οργανισμός του. 

3. Τις διατάξεις των άρθρων: α) 95 και 98 του αν 2039/ 
1939, β) 101 και 119 του Εισαγωγικού Νόμου του Αστικού 
Κώδικα καιγ) 108,110,117 και 118 του Αστικού Κώδικα. 

4. Τη με αριθ.Κ2-9572/29.9.1998 απόφαση του Υπουρ¬ 
γού Ανάπτυξης σύμφωνα με την οποία εγκρίθηκε η συγ¬ 
χώνευση των ανωνύμων εταιρειών «ΕΘΝΙΚΗ ΤΡΑΠΕΖΑ 
ΤΗΣ ΕΛΛΑΔΟΣ ΑΈ.» και «ΑΝΩΝΥΜΟΣ ΕΤΑΙΡΕΙΑ ΕΘΝΙΚΗ 
ΚΤΗΜΑΤΙΚΗ ΤΡΑΠΕΖΑ ΤΗΣ ΕΛΛΑΔΟΣ» με απορρόφηση 
της δεύτερης από την πρώτη. 

5. Την από 2.10.1998 απόφαση του Υπουργού Ανάπτυ¬ 
ξης (ΦΕΚ 7797/τεύχος Ανωνύμων Εταιρειών και Εταιρει¬ 
ών Περιορισμένης Ευθύνης) με την οποία ανακοινώθηκε 
η καταχώρηση της συγχώνευσης στο Μητρώο Ανωνύμων 
Εταιρειών. 

6. Το από 9-11-1998 έγγραφο του Ιδρύματος Καρόλου 
και Αμαλίας Αρλιώτη αναφορικά με τη διάλυσή του λόγω 
της συγχώνευσης κατά τα ως άνω, σύμφωνα μετά οριζό¬ 
μενα από τις διατάξεις του άρθρου 14 του οργανισμού 
του. 

7. Το με αριθ.Β1/475/26.8.1999 έγγραφο του Υπουργεί¬ 
ου Εθν. Παιδείας και Θρησκευμάτων σύμφωνα με το 
οποίο δεν έχει ανασυσταθεί η Ιόνιος Ακαδημία, όπως αυ¬ 
τή είχε προϋπάρξει. 

8. Το από 18.11.1999 έγγραφο του Ιδρύματος Καρόλου 
και Αμαλίας Αρλιώτη αναφορικά με τη ρύθμιση των τριών 
συμβάσεων υποτροφιώνπου καταρτίσθηκαν απότο Ιδρυ¬ 
μα και ήσαν σε ισχύ κατά το χρόνο της συγχώνευσης των 
ως άνω τραπεζών. 

9. Τις με αριθ.27/12.7.1999, 33/4.10.1999 και 39/ 
22.11.1999 γνωμοδοτήσεις του Συ μβουλίου Εθνικών Κλη¬ 
ροδοτημάτων. 

10. Τη με αριθ.1039386/441/Α0006/21.4.2000 (ΦΕΚ 
571/Β) κοινή απόφαση του Πρωθυπουργού και του 
Υπουργού Οικονομικών με την οποία ανατέθηκαν αρμο¬ 
διότητες Υπουργού Οικονομικών στους Υφυπουργούς 
Οικονομικών. 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

Διαλύουμε το κοινωφελές Ιδρυμα με την επωνυμία 
«ΙΔΡΥΜΑ ΚΑΡΟΛΟΥ ΚΑΙ ΑΜΑΛΙΑΣ ΑΡΛΙΩΤΗ», η σύσταση 
του οποίου εγκρίθηκε με το π.δ. 1094/24.11.1980 (ΦΕΚ 
276/Α), κατά τα οριζόμενα από τις διατάξεις του άρθρου 
14 του οργανισμού του λόγω συγχώνευσης των ανωνύ¬ 
μων εταιρειών «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» 
και «ΑΝΩΝΥΜΟΣ ΕΤΑΙΡΕΙΑ ΕΘΝΙΚΗ ΚΤΗΜΑΤΙΚΗ ΤΡΑΠΕ¬ 
ΖΑ ΤΗΣ ΕΛΛΑΔΟΣ» με απορρόφηση της δεύτερης από 
την πρώτη και απώλειας ως εκ τούτου της νομικής της 
προσωπικότητας και του εταιρικού τίτλου που έφερε. 

Ορίζουμε η περιουσία του κατά τα ως άνω διαλυομένου 
Ιδρύματος να περιέλθει ως κεφάλαιο αυτοτελούς διαχεί¬ 
ρισης στο Δήμο Κερκυραίων σύμφωνα με τις διατάξεις 
του άρθρου 14 του οργανισμού του Ιδρύματος για την 
πραγμάτωση πνευματικών και καλλιτεχνικών σκοπών 
συνδεομένων με το νησί, τηρουμένης της διαδικασίας, η 
οποία προβλέπεται από τις διατάξεις του αν 2039/1939. 

Οι ανειλημμένες με συμβάσεις υποχρεώσεις του δια- 
λυομένου Ιδρύματος προς υποτρόφους αυτού ορίζεται 
να εκπληρωθούν πλήρως, εφ’όσον οι υπότροφοι τηρούν 
τις προς τούτο απαιτούμενες από τον οργανισμό του 
ιδρύματος και τις συμβάσεις υποτροφίας τους προϋπο¬ 
θέσεις και υπάρχει οικονομική δυνατότητα, από το Δήμο 
Κερκυραίων στον οποίο περιέρχεται κατά τα ως άνω ως 
κεφάλαιο αυτοτελούς διαχείρισης η περιουσία αυτού. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα 23 Ιανουάριου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ. Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 


( 2 ) 

ΠΡΟΕΔΡΙΚΟ ΔΙΑΤΑΓΜΑ 

Γιατην έγκριση τροποποίησης και συμπλήρωσης των δια¬ 
τάξεων του Οργανισμού του κοινωφελούς ιδρύματος 
με την επωνυμία: «Ίδρυμα Βυζαντινών και Μεταβυζα- 
ντικών σπουδών Μυστρά: Δέησις Παράσχου και Αρι- 
στέας Σπέντζα», που κυρώθηκε με το από 5.6.2000 
Προεδρικό Διάταγμα (ΦΕΚ.733Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις : α) Του από 5.6.2000 Προεδρικού Δια¬ 
τάγματος (ΦΕΚ.733Β), με το οποίο εγκρίθηκε η σύσταση 
του κοινωφελούς ιδρύματος με την επωνυμία «Ίδρυμα 
Βυζαντικών και Μεταβυζαντινών σπουδών Μυστρά: Δέη- 
σις Παράσχου και Αριστέας Σπέντζα» και κυρώθηκε ο Ορ¬ 
γανισμός του, β) Των άρθρων 3 και 4 του Οργανισμού του 
Ιδρύματος, γ) του άρθρου 98 του α.ν.2039/1939. 

2. Το αριθ. 1071970/2940/6.9.2000 έγγραφο του Ιδρυτή 
Σάββα Σπέντζα με το οποίο ζητάει την τροποποίηση των 
άρθρων 3 και 4 του Οργανισμού που αφορά το Δ.Σ. του 
Ιδρύματος καθώς και να προστεθεί το άρθρο 15 στον Ορ¬ 
γανισμό. 

3. Την από 2/25.9.2000 γνωμοδότηση του Συμβουλίου 
Εθνικών Κληροδοτημάτων. 

4. Την αριθ.1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ.571Β’). 

Με πρόταση του Υπουργού Πολιτισμού και του Υφυ¬ 
πουργού Οικονομικών αποφασίζουμε: 

Άρθρο μόνο 

Εγκρίνουμε την τροποποίηση και συμπλήρωση του Ορ¬ 
γανισμού του κοινωφελούς Ιδρύματος με την επωνυμία 
«Ίδρυμα Βυζαντικών και Μεταβυζαντινών σπουδών Μυ¬ 
στρά: Δέησις Παράσχου και Αριστέας Σπέντζα», που κυ¬ 
ρώθηκε με το από 5.6.2000 Προεδρικό Διάταγμα 
(ΦΕΚ.733Β), ως ακολούθως: 

Α. Η παράγραφος 1 του άρθρου 3 αντικαθίσταται ως εξής: 

Άρθρο 3 

1. Περιουσία του Ιδρύματος αποτελεί η προσφορά πο¬ 
σού 10.000.000 δραχμών, του Ιδρυτού Σάββα Σπέντζα, το 
οποίο σύμφωνα με τη συστατική πράξη προέρχέται από 
το εφάπαξ βοήθημά του από το Ταμείο Πρόνοιας Δημο¬ 
σίων Υπαλλήλων. 

Β. Η παράγραφος 1 του άρθρου 4 αντικαθίσταται ως εξής: 

Άρθρο 4. 

Διοίκηση 

1. Το ίδρυμα διοικείται από επταμελές (7) Διοικητικό 
Συμβούλιο που βρίσκεται σε νόμιμη σύνθεση, έστω και 
αν, για οποιονδήποτε λόγο, τα μέλη του περιοριστούν μέ¬ 
χρι τέσσερα (4). Τέσσερα από τα επτά μέλη του Διοικητι¬ 
κού Συμβουλίου θα είναι πάντοτε υποχρεωτικά κατιόντες 
των Παράσχου και Αριστέας Σπέντζα. Τα ανωτέρω μέλη 
είναι ισόβια. Σε περίπτωση που ένα ή περισσότερα από τα 
τέσσερα αυτά μέλη παραιτηθούν ή αποχωρήσουν για 
οποιονδήποτε λόγο ή είναι σε αδυναμία να ασκήσουν τα 
καθήκοντά τους, οι υπόλοιποι εκ των τεσσάρων προτεί¬ 
νουν τα νέα μέλη υποχρεωτικά, μεταξύ των κατιόντων. 

Επίσης σε περίπτωση που ένα από τα τέσσερα αυτά μέ- 

λη βρίσκεται σε αδυναμία να ασκήσει τα καθήκοντά του 
για σπουδαίους λόγους που το αφορούν και τους οποί¬ 
ους δύνανται να κρίνουν κατ’ απόλυτο διακριτική ευχέ¬ 
ρεια και για την ορθή και απρόσκοπτη εκπλήρωση του 
σκοπού του ιδρύματος ομόφωνα τα υπόλοιπα τρία μέλη, 
το μέλος αυτό αντικαθίσταται με τη διαδικασία της προη¬ 
γούμενης παραγράφου. Τα ούτω διοριζόμενα μέλη εις 
αντικατάσταση κατιόντων θα είναι ισόβια μέλη του Δ.Σ. 
(εις το διηνεκές). 

Η θητεία των υπολοίπων τριών μελών του Διοικητικού 
Συμβουλίου είναιτριετής. Προτάσεις για υποψηφιότητες 
μελών του Διοικητικού Συμβουλίου μπορούν να υποβά¬ 
λουν μόνο σύμβουλοι-μέλη του Διοικητικού Συμβουλίου. 

Το πρώτο Διοικητικό Συμβούλιο του Ιδρύματος αποτε- 
λείται από τους: 

1) Χαράλαμπο Παράσχου Σπέντζα, Χημικό, Πρόεδρο. 

2) Σάββα Παράσχου Σπέντζα, ομότιμο τακτικό Καθηγη¬ 
τή Πολιτικών και Οικονομικών και Οικονομικών Επιστη¬ 
μών ΣΣΕ Α’ Αντιπρόεδρο και Ταμία. 

3) Λίνο Γεωργίου Μπενάκη (τέως Διευθυντή του Κέ¬ 
ντρου Φιλοσοφίας της Ακαδημίας Αθηνών), Β’ Αντιπρόε¬ 
δρο. 

4) Μαρία Κοσμά Δημητριάδη, υπεύθυνη Αίθουσας Τέ¬ 
χνης «Μέδουσα» ιδιοκτήτρια, Γενική Γραμματέα. 

5) Μαρία Παράσχου Σπέντζα, ζωγράφο. 

6) Θεώπη-Αλκιβιάδου Τεγοπούλου-Σπέντζα, τελειόφοι¬ 
τος Πολιτικών Επιστημών. 

7) Νικόλαο Θεοδώρου Ζία, καθηγητή Πανεπιστημίου 
Αθηνών. 

Γ. Προστίθεται στον οργανισμό το άρθρο 15 που έχει ως 
εξής: 

Άρθρο 15 

Μετά το θάνατο των τεσσάρων πρώτων μελώντου κατά 
το άρθρο 4 του Διοικητικού Συμβουλίου, της οικογένειας 
Σπέντζα το Ίδρυμα θ’ αναλάβει την καταβολή των τελών 
συντηρήσεως του οικογενειακού τάφου στο Α’ Κοιμητή¬ 
ριο Αθηνών. 

Θα τελεί δε σχετικό μνημόσυνο υπέρ των γονέων του 
Ιδρυτού των αδελφών του και του ιδίου. 

Στον Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα 19 Ιανουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ. Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΠΟΣΤΟΛΟΣ ΦΩΤΙΑΔΗΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΑΠΟΦΑΣΕΙ Σ 

Αριθ.: 1368/Γ-806/00 (3) 

Τροποποίηση της απόφασης 11659/Γ-313/8.8.2000 και 
θέμα: «Ανάθεση, έγκριση και προκήρυξη της διενέρ¬ 
γειας του Ζ' Κύματος της Κοινοτικής Έρευνας επί του 
Εισοδήματος και των Συνθηκών Διαβίωσης των Νοικο¬ 
κυριών της Χώρας». 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν. Δ. 3627/56 «περί οργανώσεως της ΕΣΥΕ» και 


των Π.Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ» 

β. του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27 του Ν. 2081/92 και του άρθρου 
1 του Ν. 2469/1997 

γ. του άρθρου 9 του Ν. 2392/96 «πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία. Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ» 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανώντου Κράτους και άλλες δια¬ 
τάξεις» 

ε. την απόφαση με αριθ. 1039386/441/Α0006/21.4.2000 
του Υπουργού Οικονομικών με θέμα: «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών» 

2. Την κοινή απόφαση των Υπουργών Εθνικής Οικονο¬ 
μίας και Οικονομικών με αριθμό 11659/Γ-313/8.8.2000 και 
θέμα: «Ανάθεση, έγκριση και προκήρυξη της διενέργειας 
Ζ’ Κύματος της Κοινοτικής Έρευνας επίτου Εισοδήματος 
και των Συνθηκών Διαβίωσης των Νοικοκυριών της Χώ¬ 
ρας» (ΦΕΚ 1044/τ. Β/23.8.2000). 

3. Τη συμφωνία χρηματοδότησης της έρευνας αριθ. 
9364014 μεταξύ της Γ.Γ.ΕΣΥΕ και του Στατιστικού Γρα¬ 
φείου των Ευρωπαϊκών Κοινοτήτων (ΕυΒΟδΤΑΤ), η 
οποία αφορά στη διενέργεια του Ζ’ Κύματος της κοινοτι¬ 
κής έρευνας επί του εισοδήματος και των συνθηκών δια¬ 
βίωσης των νοικοκυριώντης Χώρας ραία οοΙΙθοΙιοπ οί Ιάθ 
71ά ννανθ οΐΙΙιβ ΕΟΗΡ ίπ Θγθθοθ). 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ.ΕΣΥΕ (ειδ. φορέας 13-610 και ΚΑΕ 
5354) ύψους δυο εκατομμυρίων εξακοσίωνχιλιάδων δρχ. 
περίπου για το οικονομικό έτος 2001. 

Το συνολικό ποσό που διατίθεται για τη διενέργεια της 
έρευνας ανέρχεται σε σαράντα ένα εκατομμύρια 
(41.000.000) δρχ. περίπου και δεν μεταβάλλεται, μετα¬ 
βάλλεται όμως η κατανομή του ποσού στα οικονομικά έτη 
2000 και 2001. Η δαπάνη για το 2001 προκύπτει από τη 
μείωση της συνολικής δαπάνης, οποία είχε προβλεφτεί 
αρχικά για το οικονομικό έτος 2000. 

Η ανάλυση κατά οικονομικό έτος έχει ως ακολούθως: 

38.400.000 δρχ. για το οικονομικό έτος 2000 και 

2.600.000 δρχ. για το οικονομικό έτος 2001 

Η δαπάνη αυτή θα καλυφθεί εξ ολοκλήρου από εμβά¬ 
σματα της Ε.Ε., τα οποία θα σταλούν σε λογαριασμό της 
Γ.Γ.ΕΣΥΕ στην Τράπεζα της Ελλάδος, σύμφωνα με την 
κοινή απόφαση των Υπουργών Συντονισμού και Οικονο¬ 
μικών 9611/3860/3.4.80 με θέμα: «Εμφάνιση δοσοληψιών 
του Ελληνικού Δημοσίου μετά των Ευρωπαϊκών Κοινοτή¬ 
των» και μέσω του Υπολόγου Συμψηφισμού θα εγγρα- 
φούν στον Προϋπολογισμό της Γ.Γ.ΕΣΥΕ (ειδ. φορέας 13- 
610 και ΚΑΕ 5354)» 

5. Το σχετικό Υπηρεσιακό Σημείωμα αριθ. 624/10.11.2000 
του Τμήματος Οικογενειακών Προϋπολογισμών και Ειδικών 
Πληθυσμιακών ερευνών της Δ/νσης Απογραφών της 
Γ.Γ.ΕΣΥΕ, αποφασίζουμε: 

1. Τροποποιούμε την απόφασή μας αριθ. 11659/Γ - 
313/8.8.2000 και θέμα: «Ανάθεση, έγκριση και προκήρυξη 
της διενέργειας Ζ’ Κύματος της Κοινοτικής Έρευνας επί 
του Εισοδήματος και των Συνθηκών Διαβίωσης των Νοι- 

κοκυριών της Χώρας» (ΦΕΚ 1044/τ. Β/23.8.2000), ως 
προς την παράγραφο 3. του σκεπτικού αυτής που αφορά 
στη δαπάνη της έρευνας και μεταφέρουμε το ποσό των 
2.600.000 δρχ. στο οικονομικό έτος 2001. Το ποσό αυτό 
θα καλύψει δαπάνες για την επεξεργασία των ερωτημα¬ 
τολογίων της έρευνας. Η επεξεργασία θα πραγματοποιη¬ 
θεί από 1ης Ιανουάριου έως της 31ης Μαρτίου 2001, σύμ¬ 
φωνα με το χρονοδιάγραμμα της ΕυΒΟδΤΑΤ. 

Συγκεκριμένα, η αρχικά προβλεπόμενη δαπάνη για την 
έρευνα κατανέμεται στα έτη 2000 και 2001 και η παρά¬ 
γραφος 3 του σκεπτικού της απόφασης τροποποιείται ως 
ακολούθως: 

Παράγραφος 3, του σκεπτικού της απόφασης αριθ. 
11659/Γ-313/8.8.2000: 

«Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ.Γ.ΕΣΥΕ (ειδ. φορέας 13-610 και ΚΑΕ 5354) 
ύψους σαράντα ενός εκατομμυρίων (41.000.000) δρχ. πε¬ 
ρίπου, για τα οικονομικά έτη 2000 και 2001. 

Η δαπάνη αυτή κατανέμεται ως εξής: 

38.400.000 δρχ. για το οικονομικό έτος 2000 και 
2.600.000 δρχ. για το οικονομικό έτος 2001 
Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε., τα οποία θα σταλούν σε λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα: «Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ.ΕΣΥΕ (ειδ. 
φορέας 13-610 και ΚΑΕ 5354)». 

2. Κατά τα λοιπά, ισχύει η απόφαση μας με αριθμό 
11659/Γ-313/8.8.2000, ως έχει. 

Η απόφαση αυτή να δημοσιευτεί στην Εφημερίδα της 
Κυβερνήσεως: 

Αθήνα, 30 Ιανουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθ. Τ.281/2/Γ0019 (4) 

Τροποποίηση της Τ.800/16/29.3.78 απόφαση Υπουργού 
Οικονομικών «Περί τρόπου διεξαγωγής διαγωνισμών 
για την απόκτηση πτυχίου και άδειας ασκήσεως επαγ¬ 
γέλματος εκτελωνιστού και ρυθμίσεως ετέρων συνα¬ 
φών θεμάτων», όπως τροποποιήθηκε και ισχύει. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τιςδιατάξειςτου άρθρου 23, παρ.2του Ν.718/77 «Πε¬ 
ρί Εκτελωνιστών» (ΦΕΚ304/Α/77). 

2. Το αριθμ. 438/14.12.2000 σχετικό έγγραφο της Ομο¬ 
σπονδίας Εκτελωνιστών,αποφασίζουμε: 

Άρθρο μόνο 

Το άρθρο 34 της Τ. 800/16/29.3.78 απόφασής μας, 
όπως ισχύει, αντικαθίστανται ως εξής: 

Σήμα εκτελωνιστών και ασκούμενων εκτελωνιστών 
1. Το από το άρθρο 23 του Ν.718/77 προβλεπόμενο σή¬ 
μα των εκτελωνιστών, το οποίο αυτοί είναι υποχρεωμένοι 
να φέρουν στο αριστερό μέρος του στήθους του εξωτε¬ 


ρικού ενδύματος τους, κατά την εκτέλεση των καθηκό¬ 
ντων τους, είναι πλαστική κάρτα σχήματος παραλληλο¬ 
γράμμου, με στρογγυλεμένες γωνιές, διαστάσεων 85X55 
χιλιοστών. 

Όλα τα στοιχεία, η φωτογραφία του υπόχρεου κατό¬ 
χου, οι σφραγίδες και οι υπογραφές κ.λ.π. εκτυπώνονται 
θερμικά με ηλεκτρονική τεχνική από εκτυπωτή που είναι 
συνδεδεμένος με Η/Υ. Στην κάρτα προσαρτάται μηχανι¬ 
σμός αναρτήσεώς της. 

2. Στη μία όψη στο αριστερό μέρος, εκτυπώνονται σε 
κάθετη διάταξη το έτος εκδόσεως, η φωτογραφία του κα¬ 
τόχου και η σφραγίδα του Συλλόγου Εκτελωνιστών. 

Δεξιά της φωτογραφίας, επίσης σε κάθετη διάταξη 
εκτυπώνονται κατά σειρά: 

ΤΕΛΩΝΕΙΑΚΗ 

ΠΕΡΙΦΕΡΕΙΑ .(συμπληρώνεται η τελωνειακή 

περιφέρεια του κατόχου) 

ΣΗΜΑ ΕΚΤΕΛΩΝΙΣΤΟΥ. 

ΑΡΘΡΟ 23 Ν.718/77 

ΑΡ. ΠΤΥΧΙΟΥ. 

ΑΡ. ΑΔΕΙΑΣ. 

ΔΕΛΤ.ΑΣΤΥΝ. ΤΑΥΤΟΤΗΤΑΣ. 

ΑΦΜ. 

ΕΠΩΝΥΜΟ. 

ΟΝΟΜΑ. 

ΟΝΟΜΑ ΠΑΤΡΟΣ.(συμπληρώνονται αντίστοιχα 

τα στοιχεία του κατόχου) 

Τέλος στο κάτω δεξιό μέρος εκτυπώνονται σε κάθετη 
διάταξη τα αρχικά του Συλλόγου και η προθεσμία ισχύος 

του σήματος «ΙΣΧΥΕΙ ΕΩΣ.(ισχύς πενταετίας, προτης 

λήξεως της οποίας, με ευθύνη των Συλλόγων θα ανανεώ¬ 
νονται, με επικόλληση πρόσφατης φωτογραφίας των κα¬ 
τόχων) 

3. Το χρώμα του σήματος για τους Εκτελωνιστές είναι 
άσπρο και για τους ασκούμενους πράσινο. 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 18 Ιανουάριου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ.90826 (5) 

Συγκρότηση Γνωμοδοτικής Επιτροπής για τη χορήγηση 
άδειας λειτουργίας των εξωτερικών Υπηρεσιών Προ¬ 
στασίας και Πρόληψης ΕΞ.Υ.Π.Π. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις του Π.Δ. 368/89 «Οργανσιμός του 
Υπουργείου Εργασίας» όπως τροποποιήθηκαν και ισχύ¬ 
ουν σήμερα. 

3. Τις διατάξεις των άρθρων 4 και 5 του Π.Δ. 17/1996 
(ΦΕΚ 11Α’) «Μέτρα για τη βελτίωση της ασφάλειας καιτης 
.υγείας των εργαζομένων κατά την εργασία σε συμμόρ¬ 
φωση με τις οδηγίες 89/391/ΕΟΚ και 91/383/ΕΟΚ. 

4. Τις διατάξεις του άρθρου 7 του Π.Δ. 95/1999 (ΦΕΚ 

102/Α/26.5.99) «Όροι ίδρυσης και λειτουργίας Υπηρε¬ 
σιών Προστασίας και Πρόληψης». 

5. Τις διατάξεις του άρθρου 13 του Ν. 287Φ/2000 «Προ¬ 
ώθηση της απασχόλησης και άλλες διατάξεις». 

6. Η δαπάνη για το έτος 2001 θα βαρύνει τον ΚΑΕ 0515 
του προϋπολογισμού του Υπουργείου Εργασίας και Κοι¬ 
νωνικών Ασφαλίσεων.», αποφασίζουμε: 

Συγκροτούμε στη Κεντρική Υπηρεσία του Υπουργείου 
Εργασίας και Κοινωνικών Ασφαλίσεων γνωμοδοτική Επι¬ 
τροπή για θέματα χογήγησης αδειών λειτουργίας των 
εξωτερικών Υπηρεσιών Προστασίας και Πρόληψης 
(ΕΞ.Υ.Π.Π.) ως εξής: 

α) Δύο (2) υπαλλήλους του Υπουργείου Εργασίας και 
Κοινωνικών Ασφαλίσεων. 

β) Έναν (1) υπάλληλο, του Υπουργείου Υγείας, και Πρό¬ 
νοιας. 

γ) Έναν (1) εκπρόσωπο της Γενικής Συνομοσπονδίας 
Εργατών Ελλάδος (ΓΣΕΕ 

( δ) Έναν (1) εκπρόσωπο των εργοδοτών, που υποδει¬ 
κνύεται από κοινού από το Σύνδεσμο Ελληνικών» Βιομη¬ 
χανιών (Σ.Ε.Β.) από τη Γενική Συνομοσπονδία Επαγγελ- 
ματιών Βιοτεχνών, Εμπόρων Ελλάδας (Γ.Σ.Ε.Β.Ε.Ε.) και 
την Εθνική Συνομοσπονδία Ελληνικού Εμπορίου 
(Ε.Σ.Ε.Ε.) 

ε) Τρεις (3) εκπροσώπους επιστημονικών Φορέων από 
το Τεχνικό Επιμελητήριο Ελλάδος (Τ.Ε.Ε.),την Ένωση Ελ¬ 
λήνων Χημικών (Ε.Ε.Χ.) και τον Πανελλήνιο Ιατρικό Σύλ¬ 
λογο (Π.Ι.Σ.) 

Χρέη Προέδρου στην επιτροπή ασκεί ο ανώτερος στο 
βαθμό υπάλληλος του Υπουργείου Εργασίας και Κοινωνι¬ 
κών Ασφαλίσεων και στην περίπτωση ομοιοβάθμων εκεί¬ 
νος που έχει τα περισσότερα χρόνια υπηρεσίας στο βαθ¬ 
μό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

ΟΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 
-♦- 

Αριθ.ΥΙ Οδ/οικ. 6670 (6) 

Τροποποίηση της Πρ., Δ2β/οικ. 65918/7.1.77 απόφασης 

«Περί διαδικασίας τοποθέτησης γιατρών σε Νοσηλευ¬ 
τικά Ιδρύματα προς ειδίκευση. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 

Έχοντας υπόψη: 

Τις διατάξεις: 

1. Του Ν. 123/75 (ΦΕΚ 172 Α’) 

2. Τηνπαρ. 4του άρθρου ΙτουΝ. 1579/85(ΦΕΚ217Α“). 

3. Την αριθμ.πρωτ. Α9γ/38800/20.11.98 Κανονιστική 
απόφαση (ΦΕΚ 1232 Β’). 

4. Την αριθμ. πρωτ. Δ2β/οικ. 65918/7.1.77 απόφαση 
«Περί διαδικασίας τοποθέτησης γιατρών σε Νοσηλευτικά 
Ιδρύματα για ειδίκευση» 

5. Την ανάγκη καθιερώσεως ενιαίας διαδικασίας τοπο¬ 
θέτησης γιατρών για ειδίκευση, αποφασίζουμε: 

Τροποποιούμε τις παραγράφους 1, 3 και 4 της της με 
αρ. πρωτ. Δ2β/οικ. 65918/7.1.77 απόφασης και στη διαδι¬ 
κασία τοποθέτησης γιατρών για ειδίκευση, εντάσσονται 
οι Νομαρχιακές Αυτοδιοικήσεις : Αθηνών, Ανατολικής Ατ¬ 


τικής , Δυτικής Αττικής και Πειραιώς, για τα Νοσηλευτικά 
Ιδρύματα που εδρεύουν στον τόπο και την έκταση περιο¬ 
χής ευθύνης τους και ισχύουντα κατωτέρω: 

1. Οι ενδιαφερόμενοι γιατροί για τοποθέτηση προς ειδί¬ 
κευση σε κενές θέσεις ειδικευομένων γιατρών Νοσηλευτι¬ 
κών Ιδρυμάτων, θα απευθύνονται για άπαντα τα Νοσηλευ¬ 
τικά Ιδρύματα . που έχουν κριθεί κατάλληλα για άσκηση 
των γιατρών στις Δ/νσεις Υγείας των Νομαρχιακών Αυτοδι¬ 
οικήσεων μετά των προβλεπόμενων δικαιολογητικών. 

2. Οι υποβαλλόμενες αιτήσεις - διορισμού θα καταχω- 
ρούνται σε ειδικό βιβλίο σειράς προτεραιότητας που θα 
τηρείται από την Δ/νση Υπηρεσιών Υγείας, της σειράς 
λαμβανομένης από τον αριθμό και την ημερομηνία πρω¬ 
τοκόλλου της Δ/νσης. Τα ειδικά αυτά βιβλία (Μητρώα) θα 
τηρούνται κεχωρισμένα κατά Νοσοκομείο και ειδικότητα, 
αριθμούμενα κατά σελίδες, θα φέρουν μονογραφή και 
σφραγίδα σε κάθε σελίδα και θεώρηση του προϊσταμένου 
της Δ/νσης υπηρεσίας στο τέλος του μητρώου. 

3. Εφεξής τα Νοσοκομεία υποχρεούνται να στέλνουν με 
τέλεφαξ στις Δ/νσεις Υπηρεσιών Υγείας, αμέσως με την 
κένωση της θέσης, το ειδικό έντυπο συμπληρωμένο με το 
ονοματεπώνυμο του αποχωρήσαντος γιατρού, τον αριθ¬ 
μό των προβλεπομένων θέσεων γιατρών στην ειδικότητα 
καιτους υπηρετούντες σ’ αυτή ειδικευόμενους γιατρούς. 

Οι Δ/νσεις Υπηρεσιών Υγείας των ανωτέρω αναφερόμε- 
νων Νομαρχιακών Αυτοδιοικήσεων εντέλλονται για την 
πιστή εφαρμογή της. 

Η έναρξης ισχύος της απόφασης αυτής αρχίζει από 
2.4.2001. 

Με την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2001 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. ΔΥ5α/140 (7) 

Μεταφορά Ταμειακής Διαχείρησης του Α' Κρατικού Παι¬ 
δικού Σταθμού Νεάπολης Αγρίνιου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις Διατάξεις 1 

α) Του Π.Δ. της 20.1.32 «Περί διαχειρίσεως Νομικών 
Προσώπων υπό της Τραπέζης της Ελλάδος» 

β) Του Α.Ν. 1611/50 «Περί καταθέσεων Ν.Π.Δ.Δ. και 
Ασφαλιστικών Ταμείων, όπως τροποποιήθηκε και συ¬ 
μπληρώθηκε μετά Ν.Δ. 2994/54 και 3856/58». 

γ) ΤουΝ. 1902/90 άρθρο 13. 

2. Την αριθ. 38/17.12.90 εγκύκλιο της Τράπεζας της Ελ¬ 
λάδος και το αριθ. 53/4.3.91 έγγραφό της. 

3. Το αριθ. 20/20.11.2000 απόσπασμα πρακτικού του 
Δ.Σ.του Ιδρύματος. 

4. Το αριθ. 200/21.11.2000 έγγραφο του Κ.Π.Σ. ΑΆγρι- 
νίου, αποφασίζουμε: 

1. Εγκρίνουμε την μεταφορά τής Ταμειακής Διαχείρι¬ 
σης του Α’ Κρατικού Παιδικού Σταθμού Νεάπολης Αγρίνι¬ 
ου από την Τράπεζα της Ελλάδος Αγρίνιου στην Εθνική 
Τράπεζα της Ελλάδος Αγρίνιου (303) (Π.Σούλου 6) σύμ¬ 
φωνα με τις προϋποθέσεις που ισχύουν. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 7 Φεβρουάριου 2001 

Ο ΥΠΟΥΡΓΟΣ 

Α. ΠΑΠΑΔΟΠΟΥΛΟΣ 
-Φ- 

Αριθ. 1005 (8) 

Τροποποίηση συστατικής πράξης της Δημοτικής Επιχεί¬ 
ρησης με την επωνυμία «Δημοτική Αγορά Κατερίνης» 
Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις 

α)Τωνάρθρων277 - 284του Π.Δ/τος 410/95 (Δ.Κ.Κ.). 

β)Του Ν. 2503/97 «Διοίκηση, Οργάνωση, Στελέχωση 
της Περιφέρειας και άλλες διατάξεις» 

γ)Της αριθ. 41473/3.7.1998 εγκυκλίου του 
ΥΠ.ΕΣ.Δ.Δ. & Α. 

2. Την αριθ. 74755/7.11.1985, απόφαση του Υπουργού 
ΕΣ. Δ.Δ. & Α. «περί σύστασης Δημοτικής Επιχείρησης με 
την επωνυμία : «Δημοτική Αγορά Κατερίνης». 

3. Την αρι6.363/2000 απόφαση του Δ. Σ. Κατερίνης, που 
αφορά την αύξηση του αρχικώς διατεθέντος κεφαλαίου, 
στην ανωτέρω Επιχείρηση. 

4. Το από 28.08.2000, έγγραφο της Δημοτικής Επιχεί¬ 
ρησης Αγοράς Κατερίνης «Περίληψη Οικονομοτεχνικής 
μελέτης». 

5. Την αριθ. 5631/11.08.2000, απόφαση του Γενικού 
Γραμματέα Περιφέρειας Κεντρικής Μακεδονίας : «Ορι¬ 
σμός Εισηγητών και μεταβίβαση εξουσίας υπογραφής : 
«Με εντολή Γενικού Γραμματέα», αποφασίζουμε: 

Τροποποιούμε τη παρ. 7 της αριθ. 74755/17.11.1985, 
απόφαση του Υπουργού Εσωτερικών Δ.Δ. & Α., που αφο¬ 
ρά τη σύσταση Επιχείρησης στο Δήμο Κατερίνης με την 
επωνυμία : «Δημοτική Αγορά Κατερίνης, ως εξής: 

7 : Ο Δήμος Κατερίνης διαθέτει στην Επιχείρηση χρη¬ 
ματικό ποσό εβδομήντα οκτώ εκατομμυρίων εξακοσίων 
εβδομήντα έξι χιλιάδων διακοσίων ενενήντα δύο δρχ. 
(78.676.292). 

Κατά τα λοιπά ισχύει ως έχει η αριθ. 74755/07.11.1985 
απόφαση του Υπουργού Εσωτερικών Δ.Δ. & Α. 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 212.9 του προϋπολογισμού του 
Δήμου Κατερίνης, ύψους πενήντα ενός εκατομμυρίων, 
εξακοσίων εβδομήντα έξι χιλιάδων διακοσίων ενενήντα 
δύο δρχ. (51.676.292). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 7 Φεβρουάριου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 
- Φ - 

(9) 

Χορήγηση άδειας άσκησης επαγγέλματος Κοινωνικού 
Λειτουργού στην Τζιωρίδου Μαρία του Γεωργίου. 

Η ΝΟΜΑΡΧΗΣ ΑΘΗΝΩΝ 

Μετην3504/27.7.2000 απόφαση του Νομάρχη Αθηνών 


έχει χορηγηθεί στην Τζιωρίδου Μαρία του Γεωργίου 
άδεια ασκήσεως επαγγέλματος Κοινωνικού Λειτουργού. 

Η Νομάρχης 
Ε. ΜΠΕΣΜΠΕΑ 
-Φ- 

Αριθ. 2855 (10) 

Δημοσίευση έκθεσης εκτίμησης περιουσιακών στοιχείων 
Δημοτικού Σφαγείου Δήμου Σιδηροκάστρου Ν. Σερ¬ 
ρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του άρθρου 9 παράγραφος 6 του Κ.Ν. 
2190/1920 «Περί Ανωνύμων Εταιρειών. 

2. Τον Ν. 1599/88 «Σχέσεις Κράτους Πολίτη». 

3. Το άρθρο 6 της αριθ. 25027/9.4.84 απόφασης του 
Υπουργού Εσωτερικών «περί εφαρμογής των διατάξεων 
τουΝ. 1065/80». 

4. Την αριθ. 16/95 απόφαση του Νομαρχιακού Συμβου¬ 
λίου της Νομαρχιακής Αυτοδιοίκησης Σερρών «περί ψή¬ 
φισης Οργανισμού Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών». 

5. Το σχετικό αίτημα του Δήμου Σιδ/στρου για εκτίμηση 
των περιουσιακών στοιχείων Κυριότητάς του. 

6. Την υποβληθείσα στην υπηρεσία μας με αριθμό πρω¬ 
τοκόλλου 2855/16.11.2000 έκθεση εκτίμησης περιουσια¬ 
κών στοιχείων του Δημοτικού Σφαγείου Σιδηροκάστρου, 
αποφασ ίζουμε: 

Εγκρίνουμε την υποβληθείσα στην υπηρεσία μας με 
αριθμό πρωτοκόλλου 2855/16.11.2000 έκθεση εκτίμησης 
περιουσιακών στοιχείων του Δημοτικού Σφαγείου Σιδη- 
ροκάστρου που θα εισφερθούν στην υπό σύσταση αμιγή 
Δημοτική επιχείρηση Σφαγείων Σιδηροκάστρου (Ν.Π.I.Δ.) 
για την δημοσίευσή της στο Β’ τεύχος της Εφημερίδας 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 14 Δεκεμβρίου 2000 

Ο Νομάρχης 
ΑΝ. ΚΑΡΥΠΙΔΗΣ 


ΕΚΘΕΣΗ 

ΕΚΤΙΜΗΣΗΣ ΠΕΡΙΟΥΣΙΑΚΩΝ ΣΤΟΙΧΕΙΩΝ 
ΤΟΥ ΔΗΜΟΤΙΚΟΥ ΣΦΑΓΕΙΟΥ ΚΥΡΙΟΤΗΤΑΣ 
ΔΗΜΟΥ ΣΙΔΗΡΟΚΑΣΤΡΟΥ 

Σε εκτέλεση της με αριθμό 2317/8.9.2000 απόφαση της 
Δ/νσης Βιομηχανίας - Εμπορίου οι παρακάτω υπογρά- 
φοντες: 

1. ΑΝΘΟΥΛΑ ΛΙΑΤΣΑ, Δ/ντρια της ιδίας υπηρεσίας 

2. ΧΑΡΑΛΑΜΠΟΣ ΧΑΡΑΛΑΜΠΟΠΟΥΛΟΣ, Ορκωτός 
Εκτιμητής του Σώματος Ορκωτών Εκτιμητών 

3. ΓΕΩΡΓΙΟΣ ΣΚΑΜΠΑΒΙΡΙΑΣ, Ορκωτός Λογιστής της 
Ελεγκτικής Εταιρίας «Συνεργαζόμενοι Ορκωτοί Λογιστές 
ΑΈ.» 

που ορίστηκαν μέλη της κατά το άρθρο 9 του Κ.Ν. 
2190/1920 «Περί Ανωνύμων Εταιριών», Επιτροπής, για 
την εξακρίβωση της αξίας περιουσιακών στοιχείων του 
Δημοτικού Σφαγείου Σιδηροκάστρου, Υπηρεσία του Δή¬ 
μου, προκειμένου η αξία αυτών να αποτελέσει αντικείμε- 

νο εισφοράς σε είδος, στην υπό σύσταση Αμιγή Δημοτική 
Επιχείρηση Σφαγείου Σιδηροκάστρου (Ν.Π.Ι.Δ.) που θα 
διέπεται από τις διατάξεις του Π.Δ. 410/1995 «περί Δημο¬ 
τικού και Κοινοτικού Κώδικα», μεταβήκανε στις εγκατα¬ 
στάσεις του σφαγείου του Δήμου, που βρίσκονται σε ιδιό¬ 
κτητο οικόπεδο στο αγρόκτημα Σιδηροκάστρου, διενερ¬ 
γώντας αυτοψία και σχετική έρευνα, ώστε να προκύψειτο 
εξής πόρισμα: 

ΓΗΠΕΔΑ 

Πρόκειται για οικοπεδική έκταση αποτελούμενη από τα 
αριθ. 2587γ και 3522β τεμάχια εμβαδού 8630,83 τ.μ. και 
8834τ.μ. αντίστοιχα, συνολικής έκτασης 17465τ.μ., όπως 
απεικονίζεται στο τοπογραφικό διάγραμμα που συντά¬ 
χθηκε από την Τεχνική Υπηρεσία του Δήμου Σιδηροκά- 
στρου και θεωρήθηκε από τον Σάββα Κοσμίδη, Πολιτικό 
Μηχανικό του Πολεοδομικού Γραφείου Σιδηροκάστρου. 

Βρίσκεται σε απόσταση 2,5 χιλιομέτρων απάτην Εθνικό 
Οδό Σερρών - Προμαχώνα και απέχει 4 χιλιόμετρα από το 
κέντρο της πόλης του Σιδηροκάστρου. 

Η έκταση έχει πολυγωνικό σχήμα ακανόνιστο και το 
έδαφος είναι οριζόντιο επίπεδο. Η προσπέλαση του ακι¬ 
νήτου γίνεται με ασφαλτοστρωμένο δρόμο. Το γήπεδο εί¬ 
ναι άρτιο και οικοδομήσιμο και περιήλθε στην κυριότητα 
του Δήμου Σιδηροκάστρου: 

Α) το με αρ. 2587γ τεμάχιο, με την αριθ. 19412/11.1.91 
απόφαση παραχώρησης του Νομάρχη Σερρών, η οποία 
επέχει θέση οριστικού τίτλου (ΦΕΚ 36/28.1.91) και μετα- 
γράφηκε με αύξοντα αριθμό μεταγραφής 40952/12.11.92 
στα Βιβλία Μεταγραφής του Υποθηκοφυλακείου της πε¬ 
ριφέρειας του Ειρηνοδικείου Σιντικής. 

Στη συνέχεια η εν λόγω απόφαση διορθώθηκε με την 
αριθ. 2186/31.5.2000 όμοια η οποία δημοσιεύτηκε στο 
ΦΕΚ 772/23.6.2000. 

Β) το με αρ. 3522β τεμάχιο με την αριθ. 1846/5.6.2000 
απόφαση παραχώρησης Νομάρχη Σερρών, η οποία δη¬ 
μοσιεύτηκε στο ΦΕΚ 774/23.6.2000 και μεταγράφηκε με 
αύξοντα αριθμό μεταγραφής 47494/7.7.2000 (τόμος 475) 
στα Βιβλία Μεταγραφής του Υποθηκοφυλακείου της πε¬ 
ριφέρειας του Ειρηνοδικείου Σιντικής. 

ΚΤΙΡΙΑΚΕΣ ΕΓΚΑΤΑΣΤΑΣΕΙΣ 

Στο ως άνω γήπεδο υπάρχει κτίριο σφαγείου που είναι 
ισόγειο με βασικές διαστάσεις 75x15 μέτρα και συνολικό 
εμβαδόν κάλυψης 1160,54 τ.μ. καθώς και υπόστεγο εμ¬ 
βαδού 248 τ.μ. περίπου. Αποτελείται από χώρους σφαγής 
ζώων, τρεις ψυκτικούς θαλάμους, χώρο γραφείων, λεβη¬ 
τοστάσιο, χώρο αεροσυμπιεστή κ.λ.π., που έχουν ανε- 
γερθεί χωρίς οικοδομική άδεια και έχουν νομιμοποιηθεί 
με την αρ. 37/773/8/2000 απόφαση Άδειας Νομιμοποίη- 
σηςτου Πολεοδομικού Γραφείου Σιδηροκάστρου. 

Το κτίριο κατασκευάστηκε σε δύο φάσεις. Η α’ φάση το 
1960 και η β’ φάση λίγα χρόνια αργότερα. Είναι, οπλισμέ¬ 
νου σκυροδέματος και πλακοσκεπές, απλής κατασκευής 
με δάπεδα από μπετόν και τείχους εν μέρει με επίστρωση 
πλακιδίων. Εξωτερικά το κτίριο είναι σοβατισμένο. 

Η κατάσταση του κτιρίου δεν είναι καλή. Απαιτούνται 
ανακαινίσεις και βελτιώσεις ενώ και ο εξοπλισμός χρίζει 
γενικής συντήρησης. 

Ειδικότερα σημειώνεται ότι, απαιτείται συντήρηση συ¬ 
στηματική των σοβάδων, των οροφών, του δαπέδου, των 
κουφωμάτων καθώς και επένδυση με πλακίδιατωντοίχων 
και χρωματισμοί. 


Ακόμη απαιτείται βελτίωση των δικτύων και βιολογικός 
καθαρισμός. 

Από τον σχετικό έλεγχο που διενεργήθηκε, διαπιστώθη¬ 
κε ότι το σφαγείο κατά τον τελευταίο χρόνο βρισκόταν σε 
παραγωγική αδράνεια και κατά την περίοδο λειτουργίας 
του δεν αποτελούσε ανεξάρτητη εκμετάλλευση αλλά λει¬ 
τουργούσε ως μία υπηρεσία του Δήμου Σιδηροκάστρου. 

Δεν τηρήθηκαν ουδέποτε βιβλία και στοιχεία του Κ.Β.Σ. 

Δεν τηρήθηκε ουδέποτε διπλογραφική λογιστική μέθο¬ 
δος αλλά η υποτυπώδης λογιστική παρακολούθηση ήταν 
στα πλαίσια του Δημόσιου Λογιστικού του Δήμου ως μιας 
από τις Υπηρεσίες του. Ως εκ τούτου δεν υπάρχουν λογι¬ 
στικά στοιχεία που αφορούν τυχόν απαιτήσεις και υπο¬ 
χρεώσεις, τα δε πάγια περιουσιακά στοιχεία δεν αναβρέ¬ 
θηκαν καταγεγραμμένα σε τυχόν Μητρώο Παγίων. 

Η εκτίμηση βασίστηκε σε συνταχθείσα από τον Χούσο 
Δημήτριο, Προϊστάμενο Τ.Υ. Δήμου Σιδηροκάστρου και 
υπογραφείσα από τον ίδιο κατάσταση παγίων, η οποία 
επισυνάπτεται στην παρούσα. 

Με βάση τα ανωτέρω, για την εκτίμηση έχουν ληφθεί 
υπόψη συγκριτικά στοιχεία της Δ.Ο.Υ. Σιδηροκάστρου, 
στοιχεία έρευνας και κτηματαγοράς καθώς και στοιχεία 
της τράπεζας πληροφοριών του Σ.Ο.Ε. σε συνδυασμό με 
την κατάσταση των κτιριακών κατασκευών προκύπτουν οι 
εξής αξίες: 


1. Γήπεδο 17465x250 

2. Κλειστοί χώροι κτιρίων σφαγείου 1160,54x40.000 

3. Υπόστεγο ανοιχτό 248x18.000 

4. Σφαγειομηχανολογικός εξοπλισμός 
ΣΥΝΟΛΟ 

Μετά από στρογγυλοποίηση: 

1. Γήπεδο 

2. Κτιριακές εγκαταστάσεις 

3. Σφαγειομηχανολογικός εξοπλισμός 

ΣΥΝΟΛΟ 


4.366.250 δρχ 
46.421.600 δρχ 
4.460.000 δρχ 
10.000.000 δρχ 
65.247.800 δρχ. 

4.400.000 δρχ 
50.900.000 δρχ 
10.000.000 δρχ 
65.000.000 δρχ 


Η Επιτροπή Εκτίμησης ομόφωνα καταλήγει ότι η αξία 
των περιουσιακών στοιχείων του Σφαγείου Δήμου Σιδη- 
ροκάστρου κατά την 8.9.2000 ανέρχεται στο ποσό των 
εξήντα πέντε εκατομμυρίων (65.000.000) δραχμών. 


Η ΕΠΙΤΡΟΠΗ 


ΑΝΘ. ΛΙΑΤΣΑ, ΧΑΡ. ΧΑΡΑΛΑΜΠΟΠΟΥΛΟΣ 
Γ. ΣΚΑΜΠΑΒΙΡΙΑΣ 


♦ 


ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στις 440/2000 και 441/2000 αποφάσειςΔ.Σ. του ΙΚΑπου 
δημοσιεύθηκανστο ΦΕΚ 9/10.1.2001 τ. Β'γίνονται οι εξής 
διορθώσεις: 

α) Στην απόφαση 440 που αφορά «Κατάταξη στην 17η 
ασφαλιστική κλάση τεκμαρτών ημερομισθίων, των φυσι¬ 
κών προσώπων κρεοπωλών, για το έτος 2001», εκ παρα¬ 
δρομής ανεγράφη 1711 ασφαλιστική κλάση, αντί της ορ¬ 
θής 17ης ασφ. κλάσης. 

β) Στην απόφαση 441 με θέμα «Κατάταξη σε ασφαλιστι¬ 
κές κλάσεις των ασφαλισμένων του τ. ΤΕΑΥΕΕΟ και αύ¬ 
ξηση του ασφαλιστέου μισθού», αντίτου εσφαλμένου ΤΕ- 
ΑΥΕΕΟ αναγράφεται το ορθό ΤΕΑΕΥΕΕΟ. 

(Από το ΙΚΑ) 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























